****

ΦΙΛΟΣΟΦΙΚΗ ΣΧΟΛΗ, ΤΜΗΜΑ ΑΓΓΛΙΚΗΣ ΓΛΩΣΣΑΣ ΚΑΙ ΦΙΛΟΛΟΓΙΑΣ

**ΠΡΟΚΗΡΥΞΗ**

**ΠΡΟΓΡΑΜΜΑΤΟΣ ΓΙΑ ΤΗΝ ΑΠΟΚΤΗΣΗ ΜΕΤΑΠΤΥΧΙΑΚΟΥ ΔΙΠΛΩΜΑΤΟΣ ΕΙΔΙΚΕΥΣΗΣ (ΜΔΕ)**

**2021-2023**

ΦΕΚ 1729/17-5-18, τ. Β’ [Ν. 4485/17, Ν. 4521/18]

Το Τμήμα Αγγλικής Γλώσσας και Φιλολογίας (ΤΑΓΦ) θα δεχθεί υποψήφιες και υπο­ψή­φιους στο Πρόγραμμα Μεταπτυχιακών Σπουδών (ΠΜΣ) «Αγγλική Γλώσσα, Γλωσσολογία και Μετά­φραση», στην ειδίκευση *Γλωσσολογία: Θεωρία και Εφαρμογές*, της οποίας τα μαθή­ματα ξεκινούν τον Οκτώβριο 2021. Το ΠΜΣ είναι διάρ­κει­ας τριών (3) ακαδημαϊκών εξαμή­νων και η παρακολούθηση των μαθημάτων εί­ναι υπο­χρε­ω­τική. Η επιτυχής ολοκλή­ρωση του ΠΜΣ οδηγεί στην απόκτηση Μετα­πτυ­­χιακού Διπλώματος Ειδίκευσης (Μ.Δ.Ε.)

ΠΜΣ Αγγλική Γλώσσα, Γλωσσολογία και Μετάφραση

Ειδίκευση: ***Γλωσσολογία: Θεωρία και Εφαρμογές***

Αριθμός εισακτέων 15 (δεκαπέντε) κατ' ανώτατο όριο

**Αίτηση μπορούν να κάνουν**:

* Πτυχιούχοι Τμημάτων Αγγλικής Γλώσσας και Φιλολογίας και άλλων Τμημά­των με συναφές γνωστικό αντικείμενο της ημεδαπής και αναγνωρισμένων (με αναγνώριση από το Δ.Ο.Α.Τ.Α.Π, όπου απαιτείται) ομοταγών Ιδρυμά­των της αλλοδαπής καθώς και πτυχιούχοι Τμημάτων ΤΕΙ συναφούς γνωστι­κού αντικειμένου.
* Φοιτητές των ανωτέρω Τμημάτων που ολοκληρώνουν το 8ο εξάμηνο σπουδών με την προϋπόθεση ότι θα προ­­σκομίσουν βεβαίωση περάτωσης σπουδών **πριν την έναρξη του προ­γράμ­μα­τος.**

**Σημειώνεται ότι η διδασκαλία, οι εργασίες, η παρουσίαση των εργασιών, οι γραπτές και προ­­φο­ρικές εξετάσεις των μαθημάτων αλλά και η Διπλω­ματική Εργασία εκπο­νού­νται στην αγγλική γλώσσα.**

**Εισαγωγικές εξετάσεις**

Για να γίνουν δεκτοί/ές οι υποψήφιοι/ες, πρέπει να επιτύχουν πρώτα στις *γραπτές* ε­ξε­τά­σεις (70% του τελικού βαθμού) και στη συνέχεια, να προσέλθουν και στις προφορικές εξετάσεις (30% του τελικού βαθμού) στις οποίες επί­­σης πρέπει να αξιολογηθούν θετικά. Σημειώνεται ότι τόσο οι γραπτές όσο και οι προ­φορικές εξετά­σεις εισαγωγής διενεργούνται στην αγγλική γλώσσα.

**Υποβολή αιτήσεων**

Οι ενδιαφερόμενοι/ες θα πρέπει να υποβάλουν τα παρακάτω:

1. Αίτηση σε ειδικό έντυπο (διαθέσιμο σε ηλεκτρονική μορφή στην ιστοσελίδα του Τμή­μα­τος *http://www.enl.uoa.gr/hlektronikes-yphresies/hlektronika-entypa.html)*

2. Πλήρες βιογραφικό σημείωμα το οποίο συμπληρώνεται σε ειδικό έντυπ*ο* (διαθέ­σιμο σε ηλεκτρονική μορφή στην ιστοσελίδα του Τμήματος

 *http://www.enl.uoa.gr/hlektronikes-yphresies/hlektronika-entypa.html)*

Στην περίπτωση των ΑΜΕΑ, απαιτείται και το πιστοποιητικό από Πρωτοβάθμια Υγειονο­μι­κή Επιτροπή

3. Αντίγραφο του πρωτότυπου πτυχίου ή βεβαίωση περάτωσης σπ­ο­υ­­­­δών (από τη Γραμματεία του Τμήματος)

 4. Αντίγραφα τυχόν άλλων τίτλων σπουδών σε συναφή γνωστικά αντικείμενα

 5. Πιστοποιητικό αναλυτικής βαθμολογίας

6. Αναγνώριση τίτλου σπουδών από το Δ.Ο.Α.Τ.Α.Π. για τους υποψήφιους/ες που έχουν τίτλους σπουδών από ΑΕΙ της αλλοδαπής (ή βεβαίωση ότι έχουν καταθέσει τα απαι­τού­μενα δικαιολογητικά στο Δ.Ο.Α.Τ.Α.Π.)

7. Δύο συστατικές επιστολές σε ειδικό έντυπο (διαθέσιμο σε ψηφιακή μορφή στην ιστο­σελίδα *http://www.enl.uoa.gr/hlektronikes-yphresies/hlektronika-entypa.html*), σε χωρι­στούς σφραγισμένους φακέλους, από καθηγητές τους σε προπτυχιακά ή μεταπτυχιακά μαθήματα. Εναλλακτικά, η μία συστατική επιστολή μπορεί να προέρχεται από εργοδότη συναφούς απασχόλησης

8. Για τους/τις υποψήφιους/ες που δεν είναι πτυχιούχοι Τμημάτων Αγγλικής Γλώσ­­σας και Φιλολογίας απαιτείται πιστοποίηση γνώσης της Αγγλικής (επίπεδο Γ2 «άριστη γνώση»)

9. Μόνον για τους/τις αλλοδαπούς/ές υποψήφιους/ες απαιτείται επιπλέον πιστοποί­ηση ελ­λη­νο­μάθειας (επίπεδο Β1 και άνω)

10. Αντίγραφα πιστοποιητικών γνώσης άλλων γλωσσών, εφόσον υπάρχουν.

11. Αποδεικτικά συναφούς επιστημονικής δραστηριότητας (π.χ. δημοσιεύσεις σε επι­­στη­­μο­νι­κούς τόμους ή περιοδικά, παρουσιάσεις σε συνέδρια, κοκ.), εφόσον υ­πάρ­­χουν, ό­πως και αποδεικτικά συναφούς επαγγελματικής εμπειρίας

12. Υποβάλλονται επιπλέον εργασίες που έχουν εκπονηθεί και βαθμολογηθεί στο πλαίσιο προπτυχιακών ή μεταπτυχιακών σπουδών συναφούς περιεχομένου με την αντίστοιχη Ειδίκευση του ΠΜΣ.

Οι αιτήσεις και τα συνοδευτικά έγγραφα υποβάλλονται σε έντυπη μορφή στη Γραμματεία του ΤΑΓΦ

**Δευτέρα 7 Ιουνίου – Παρασκευή 9 Ιουλίου 2021**, 10:30-13:30

δια ζώσης ή με ταχυμεταφορική (Γραμματεία του Τμήματος Αγγλικής Γλώσ­σας και Φιλολογίας, γραφείο 411, Φιλοσοφική Σχολή, Πανεπιστημιού­πο­λη Ζωγράφου, 15784 , Αθήνα).

Η υποβολή της αίτησης και των δικαιολογητικών πρέπει απαραιτήτως να γίνει και ηλεκτρονικά μέχρι την Παρασκευή 9 Ιουλίου 2021 στο secr@enl.uoa.gr με κοινοποίηση στο skarag@enl.uoa.gr.

**Σημαντικές ημερομηνίες**

|  |  |
| --- | --- |
| **Ημερομηνία**  | **Ενέργεια** |
| 6/9/2021Δευτέρα | Ανάρτηση στην ιστοσελίδα ονομάτων υποψηφίων που πληρούν τα κριτήρια υποψηφιότητας |
| 10/9/2021Παρασκευή | Γραπτές εξετάσεις (σε ώρα και αίθουσα που θα ανακοινωθεί στην ιστοσελίδα του Τμήματος), *εκτός αν οι συνθήκες δεν το επιτρέπουν, οπότε θα δοθούν περαιτέρω οδηγίες μέσω της ιστοσελίδας του Τμήματος.* |
| 24/9/2021Παρασκευή | Προφορική εξέταση (σε ώρα και αίθουσα που θα ανακοινωθεί στην ιστοσελίδα του Τμήματος) για τους/τις υποψήφιους/ες που επέτυχαν στις γραπτές εξετάσεις. Εάν οι επιδημιολογικές συνθήκες *δεν επιτρέπουν τη διενέργεια δια ζώσης προφορικής εξέτασης θα δοθούν περαιτέρω οδηγίες μέσω της ιστοσελίδας του Τμήματος.* |
| 28-29/9/2021 | Ανακοίνωση ονομάτων των εισακτέων στην ιστοσελίδα του Τμήματος  |

**Επικοινωνία**:

Γραμματεία του ΤΑΓΦ, κ. Σ.Καραγιάννη

Φιλοσοφική Σχολή, Γραφείο 709

Πανεπιστημιούπολη Ζωγράφου,

Τηλ. 210 7277771 skarag@enl.uoa.gr